
Hedi hedi em nezi rojek hen 
pîroz di jiyana Kurdan,wate 26'ê 
Sermawezê dibin, ew roja ku 
hêma û mînak e ji bo rêzgirtina 
xebata pêşmergên cangorî ên gelê 
Kurd. Lewra hewce ye her Kurdek 
li her cihekî ku lê dijî, erkê xwe bi 
awayê herî baş di vê rojê de bi cih 
bîne û ked û tekoşîna wan bilind 
ragire. 


Duheftînameyek siyasî, civakî, çandî û giştî ye ku Partiya Demokrat a Kurdistana Iranê diweşîne www.kurdistanmedia.com/kurdî 


Nûnerê PDKÎ bû endamê 
Konseya serokatiya UNPO'ê 



Hêyetek PDKÎ beşdarî di kongireya UNPO'ê de kir 

Heyeteke PDK îranê, bi serperestiya Luqman Ehmedî berpirsê pêywendiyên derve, li ll’emîn kongireya 
UNPO li bajarê Jinivê de bûn. Di roja yekem a kongirê de berpirsên heyetên beşdar raportek li ser rewşa siyasî 
û mafê mirov di welatên xwe de pêşkeş kirin. Her di vê peywendiyê de, Birêz Ebdulla Hicab nûnerê PDKÎ di 
UNPOyê de, raporek li ser rewşa Kurdistanê pêşkêşî kongirê kir. 

Di roja duyemîn a karê kongirê de, gelale û pêşniyarên beşdaran ketin ber bas û pştî wê gelala PDKÎ li ser 
rewşa mafê mirov di îranê de, bi dengê giştî hat pejirandin. Kongirê di doma karê xwe de sekreter, serok û 
desteya serokatiya nû hilbijartin û herweha Ebdula Hicab berbijêrê PDKÎ bi dengê giştî, weke endamê 
serokatiya UNPO’ê hat hilbijartin. 



Li ser daxwaza "Dêzmond Toto’’ 
xwediyê xelata sulh a cîhanî û yêk 
ji rêberên tevgera Apartaydê li 
Efrîqiya Başûr, komîteya 
navnetewî bo çareseriya pirsa 
Kurd li Turkiyê û destpêkirina 


gotûbêjan pêk hat. 
Komîteye bi navê Komîteya 
Navnetewî a Aşîtiyê li 
Bajarê Birûksêl bi awayek 
fermî hebûna xwe 
ragehand. Dom R: 2 



Kurd! Xebata medenî 

yan tundutiji 


Ew pirsyara ku li wan salên 
dawiyê de li gotara siyasî a 
Kurdistanê de berdewam tê 
ber bas 

Beşek li ser vê bawerê ne ku 
xebata çekdariya Kurdan li 
tewaya beşên Kurdistanê de 
divêt wek tewera xebata 
mafxwazane a vî gelî berçav bê 
girtin û bê peyrew kirin. 

Ji aliyek din ve jî hijmarek li ser 
vê bawerê ne ku divêt gelê Kurd 
dest ji xebata çekdarî û 
tundûtîjiyê hilgire û bike xebata 
medenî. Her yek ji alîgirên wan 
boçûnan jî hokarên curbicur 
bona durustiya boçûnên xwe 
hene, ku li wir de em naxwazin 
herne ser wan sedeman. 

Lê li gorî ezmûnan hukmeke 
giştî li ser her yek ji wan 
boçûnan û retkirina ê din, me di 
gel encamek şaş ber bi rû dike, 
jiber ku Kurdistan hatiye parve 
kirin û her beşek jî li jêr dehilata 
hikumetekê de ye ku aliyê kêm 
her ji niha de li gorî dîtingeha 
wan derheq çareseriya kêşeyas 
Kurd bi giştî û li beşa li jêr 
dehilata xwe de bitaybetî, her 
weha siyaseta wan ya 
navnetewî cudahiyek berçav tê 
xuyakirin, lewra Kurdên her 
beşekê a baş ew e ku bi hûrbînî 
û xwendina xwe ji siyaset û 
bernamên hikumetên 
deshilatdar bi ser xwe de 
şêweya xebata guncaw diyarî 
bikin, şêwe xebatek ku heya 
bikarin bi nirxek kjêmtir 
deskewtek zêdetir berhem bîne. 

Heya dawiya sedsala bîstemîn, 
siyaseta wan hikumetan li 
tewaya beşan de siyaseta 
helandin, nehêştina dîrok û 
tepeseriya xebata netewî a... 

Dom R:3 

Doma sergotarê, R:1 


bûye û tu derfetek bi vê 
neteweyê û heta azadîxwazên 
welatê wan nedane, ta bikevne 
pey mafên herî destpêkî ên 
xwe. Lewra Kurdan ji du riyan 
zêdetir li ber dest de nînin: 

Hewarbirina ber çekê û 
tehemula nirxê vê xebatê 
herçend gellek giran jî be, yan 
serîtewandina bo hikumetên 
dîktator û desta kêşana ji 
pênaseya netewî, bi dîrok, 
kultur, ziman û deb û resmêt 
wan. Lê Kurd neketiye 
qedeman û riya yekem 
hilbijartiye, bona vê ku her 
wek Kurd bimîne. 

Lê li vê serdemê de 
guhertinên bilez û kûr bi ser 
cîhan de, û bi ser sîstema 
deshilatdariya hikumetên zal 
bi ser Kuyrdistanê de jî hatiye, 
niha beşek ji Kurdistan ku li jêr 
deshilata hikumeta îraqê de 
bû, bi beşek berçav ji mafên 
xwe ên siyasî û netewî şa bûye. 
Kurdên Sûriyê çavnihêrê 
rûxana hikumeta Be’s a wî 
welatî ne, û heke yekîtiya refên 
xwer biparêzin, dikarin bi 
rûxana hikumetê aliyê kêm 
bigîjne beşek ji xwastek û 
daxwaziyên xwe. 

Guhertinên Turkiyê li gellek 
waran de, cudahiyek zêde li 
gel, guhertinên wan du 
welatan de heye, ji ber ku li 
Turkiyê de guhertiek bingehîn, 
bi sewr boçûnên civaka vî 
welatî de hatiye û ber bi 
pêşveçûn û vekirina feza de ne, 
li encam de siyaseta hikumetê 
jî li her astekê de, bitaybetî li 
astê herêmî û navnetewî de 
guhertin bi ser de hatiye ku 


Agirl B 



bûye sedema pêkhatina rewşak 
baş bo xebata medenî bo Kurdên 
akinciyê vê bveşê ku dikarin 
mifahek baş jê wergirin, û 
daxwazên xwe ji vê riyê ve 
pêngav bi pêngav dabîb bikin. 

Ezmûna xebata wan salên dawî 
li vî welatî bi taybetî ezmûna 
mehên borî bi taybetî li wan 
salên dawî de cihê jê hînbûnê ye. 
Her wek em hemû dizanin ku li 
wan salên dawî de bi sedan 
girtiyên Kurd bo heyamê 68 roj, 
ketin gireva birçîbûnê, wan bona 
şikandina gireva xwe sê daxwaz ji 
hikumetê kirin: 

Mafê bergirîkirina ji xwe li 
dadgehan de bi zimanê Kurdî, 
xwendina li xwendegehan de bi 
zimanê Kurd û azadbûna birêz 
Ebdulla Ocelan li girtîgehê de. Bi 
sedan hezar kes ji xelkê Kurd û 
ronakbîr û demokratên Turk li 
Turkiyê û beşên din ên 
Kurdistanê de û heta li Ewqropa 
piştevaniya ji daxwazên 
girevgirtiyan kir û bona 
nîşandana piştevaniya xwe 
rijiyane ser kolanan. 

Encama wan berxwedanên 
medenî bû sedema derketina 


biryarekê ku bergirîkirina 
girtiyên Kurd li dadgehên wî 
welatî de bi zimanê Kurdî bê 
azadkirin û xwendina bi 
zimanê Kurdî li 
xwendegehan de ji riya 
destûrî ve amadekarî jêre bê 
kirin. 

Herçenbd ku li wan 
berêkaniyên medenî de 
tewaya daxwazên 
girevgirtiyên Kurd serî 
negirtin, lê ya ku bi dest hat, 
deskewtekî baş bû. Bi 
taybetî ku ew xebata medenî 
bû sedema vê ku carek din 
raya giştî û netewî dengê 
rewa ê mafxwaziya Kurd li 
vê beşê ji Kurdistanê bibîse 
û piştevaniyê jê bike, lewra 
guman têde nine ku ew 
xebata medenî, xebatek 
serketî bû, û cihê dilxweşiya 
her Kurdekî ye, û cihê xwe 
de ye ku bi vê sedemê 
pîrozbahiyê ji gelê Kurd bi 
giştî û ji Kurdên Turkiyê û 
girtiyên siyasî ên vê 
girevgirtinê bikim. 

Her li vir de hewce ye ku 
qala du mijarên pêwendîdar 

bi serkevtina vê xebata medenî 
bikin ku bê wan, ew deskewt 
bi destve nedihatin: 

l_Rêxistina rêkûpêk ya vê 
xebatê li navxwe a girtîgehan û 
li ser şeqamên Kurdistana 
Turkiyê û îradeya bihêz a 
girtiyan li warê dirêjîdana bi 
gireva xwe bi bê tu guman û 
dudiliyekê û daxwaza birêz 
Ocelan bi dawîanîna girevê. 

2_nîşandana nermiya ji aliyê 
hikumeta Turkiyê ve derheq 
qebûlkirina beşek ji 
daxwaziyên girevgirtiyan ku rê 
xweş kir bona dawîanîna 
girevê, berî vê ku kêşe kûrtir 
bibe, û bibe sedema dana 
nirxek zêdetir. 

Piştî bi encambûna vê xebatê 
û gellek xebatên din ên siyasî 
ku Kurd li Turkiyê li dema 
hikumeta nû ya wî welatî de 
ceribandine, pêkhatina rewşa 
siyasî a Turkiyê, bo xebata 
siyasî li parlementoyê, 
şaredariyan û civaka vî welatî 
bi giştî, gelo dema vê nehatiye 
ku hêzên siyasî û neteweya 
Kurd bi giştî bi nirxandina 
qazanc û zirarên her du 
xebatên çekdarî û medenî li 
pêxema berjewendiya netewî 
de carek din nirxandinê bikin, 
û riya ku deskewtên zêdetir û 
nirxa kêmtir hebe, hilbijêrin. 

Ceribandinên dîrokî ên 
xebata netewî a gelê Kurd, 
nasîna taybetmendiyên 
serdem û berjewendiyên 
netewî me tînin ser vê bawerê 
ku li her cihekî de ku rewş bo 
xebata medenî pêk bê, dest 
birin bo çekê şaşiyek mezin e, 
û hewce ye ku Kurd desta jê 
hilgire. 


Jîrar Şaliyan, serdana Binkeya 

Deftera Siyasî a PDKÎ kir 



Li gor nûçeyan roja 30'ê 
Xezelwera 1391’an, Jîrar 
Şaliyan kesatiyê siyasî ê 
Ewrûpayî û lêkolerê 
erdnîgariya siyasî û dostê 
kevnar ê gelê Kurd û PDKÎ, 
seredana deftera siyasî kir û 
ji aliyê heyetek partiyê bi 
serperestiya birêz 
Mihemmed Nezîf Qadirî ve, 


pêşwazî jê hate kirin. 

Birêz Şaliyan armanca 
seredana xwe vegerande ser 
lêkolîn û nirxandina rewşa 
siyasî a herêmê û hinek 
karên din. 

Navbirî di vê hevdîtinê de, 
hinek pirsyar li ser rewşa 
siyasî a îran û Kurdistanê bi 
giştî, û bi taybetî Kurdistana 
Rojhelat, rewşa opozisyona 
îranê, nêrîna PDKÎ li dor 
pirsa Sûriyê û helwêsta 
Turkiyê û Siûdiyê di vê 
peywendiyê de xistin ber 
bas, ku ji aliyê birêz 
Mihemed Nezîf Qadirî ve 
bersiva wan pirsyaran hat 
rlan. 


Doma nûçeya " ragehandina komîteyek navnetewî... 


Di konfransek çapemenî de 
Ana Lorîn seroka giştî ya 
komîteya aştiyê, weke yekem 
kes gotinên xwe pêşkêş kirin û 
ragehand ku armanca komîtê 
destpêkirina gotûbêj di 
navbera Dewleta Turkiyê û 
Ocelan serokê PKK de ye û, 
piştre Endamên din ên komîtê 
jî pêdagirî li ser vê yekê kirin. 

Destpêşxer û kesatiyên 
cîhanî, ên ku bangewaza 
Komîteya aşîtiyê vajo kirine 
pêk tên ji; 

1. Dosmon Toto, wergirê 
Xelata Aşîtî a Nobêl li Afrîqaya 
Başûr 

2. Cîmî Kartêr wergirê Xelata 
Aşîtî a Nobêl û serkomarê 
berê yê Amerîkayê 


3. Dalaylama, wergirê Xelata Aşîtî a 
Nobêl li Tibetê 

4. Xozê Ramûs, wergirê Xelata Aşîtî a 
Nobêl û serkomarê berê yê Teymûra 
Rojhelat 

5. Cêrî Adems, serkomarê îrlend û 
serokê Şîn Feyn 

6. îngvar Karlson, serokwezîrê berê yê 
Sûêdê û sekreterê berêyê sosyal 
dêmokrata 

7. Şêl Magne Bondêvîk, serokwezîrî 
berê yê Norwêjê 

8. Pavo Lîponêl, serkomarê berê yê 
Fînlendê 

9. Anker Yor Gênsên, serokwezîrê berê 
yê Danmarkê 

10. Şêl Olsên, wezîrê berê yê 
karûbarên derve yê Danmarkê. 










Siyasi 

Deqê axavtina birêz Hesen Şerefî cîgirê sekreterê giştî ê PDKÎ di 

konferansa Piragê de 



du awayan biparêzin, yekem ew e ku 
tepeseriya bi derba serîtevandin û 
teslîm û ên din ku li salên borî de 
hebûye û niha jî heye. Şêwazek din jî 
ew e ku bi dabînkirina mafê 
neteweyên îranê, li îraneke 
demokratîk de, îran bibe milkê me 
hemiyan û em hemû jî li îraneke 
demokratîk de beşdar bin û xwedîtiya 
îranê vegere ji bo me hemiyan. 


Konferansa Piragê li jêr nave 
"Yekîtî bo demokrasiyê li îranê 
de” li bajarê pirgê bi beşdariya 
nêzîk bi 120 kes ji kesayetiyê 
siyasî û nûnerên partiyên îranê 
ên opozisyonê li Piragê de birêve 
çû. 


Dema ku em qebûl dikin ku îran a 
hemû îraniyan e, wate îran milkê 
îraniyan e. Bo min cihê heyrîmanê ye 
ku ji bo tak yan komelekê ku milk 
pîroztir be bo xwedîmilk. Pîrozatiya 
tiştekê wek hêla sor dadinên, lê 
xweiyê wê berçav nahê girtin, tu 
pîrozatiyekê jî jêre berçav nahê girtin, 
û tu mafek jêre bi rewa nayê dîtin, û 
heke derfet jî hebe haşa jî lê tê kirin. 
Ew yek nikare alîkar be ji bo wan 
nîgeraniyên ku derheq yekparçeyiya 
coxrafiyayî de heye. 


Di heyamê du rojan karê 
konferansê de beşdaran li ser 
pirsa demokrasiya li îranê de, 
yekîtiya di navbera opozisyona 
îranê, û li ser pirsa neteweyan li 
îranê de axavtin kirin ku heyeta 
PDKÎ bi serokatiya rêzdar Hesen 
Şerefî li vê konferansê de beşdarî 
kir, û birêz Hesen Şerefî jî 
axavtinek pêşkêş kir. 



heya niha jî me nekariye 
hevpeymaniyekê pêk bînin. 

Li wir de bas ji diyalogê hate kirin 
derbarê hilbijartinên azad. Min pêşniyar 
bi Şerîetmedarî kir ku nebêje vê yekê 
“diyalog”. Diyalog dibêjne vê yekê ku her 
kes bi bîrûboçûnên xwe li gel yektir bas ji 
diyalogê dikin û digîje armancek hewbeş. 
Ew yek nayê wateya diyalogê. Bangkirina 
çend kesan li ser raya kesekî yan çend 
kesan, û ew yek nexweş e ku bi navê me 
hemiyan tiştek li vî warî de were 
bilavkirin. Em dikarin kar birêve bibin, 
hitbarê pêk bînin, îranê bi milkê xwe 
bizanin, û eva jî karê me hemiyan e û 
îranê em hemû bi ya xwe bizanin, nabe 
kes xwe ji ên din bi Îranîtir bizane. Bi vê 
wateyê ku xwe wek xanexwê bizane, û 
xwediyê poanên taybet be li hemberî 
neteweyên din. 


Hevalên hêja, êvariya we baş! 

Ez gelek bextewerim ku li 
xizmeta we de me bona baskirina li 
ser mijarek giring ku li welatê me 
de wek rastiyekê heye, lê bi vî 
awayê ku hewce ye girîngî pê 
nehatiye dan. Hêvîdarim ku pirs û 
basên evro li civînên dahatî de 
zêdetir û rastbînanetir bikeve ber 
bas. 

Sipasiya birêberên vê civînê jî 
dikim, û hêvîdarim ku berdewam 
civînên weha hebin. Navê vê civînê 
ji demokrasiyê ve dest pê kiriye û 
çavaniya riyek ku divêt em bipîvin 
bo gihîştina bi demokrasiyê li 
welatê me de wate îran. Yekiemîn 
pirsa ku ji riya dabînkirina 
demokrasî û gihîtina bi 
demokrasiyê girîng e 
bawermendbûna bi demokrasiyê 
ye. 

Wate heke em banga 
demokrasiyê bin û me bawerî bi 
demokrasiyê tunebe, em her 
riyekê bipîvin em nikarin bigîjne 
armancên xwe ên rastîn. Wate 
bawermendbûna bi demokrasiyê 
bi wateya xwe a rasteqîne mercê 
bingehîne. Em nikarin 
demokrasiyê li wateya xwe ya 
rastîn ramalin, û parve bikin û tenê 
wan beşên ku rê ji bo gihîştina bi 
beşek ji civaka îranê bi 
desepandina deshilatê ye qebûl 
bikin. Lê ew beşa ku daxwzên 
neteweyên îranê û bi awayek giştî 
daxwaza civatên xelkê îranê ye li 
ber çawan negrin yan jî kêmbuha 
bizanin, li hember vê yekê de ku 
beşek ji riya demokrasiyê ve 
bigîjne deshilatê. 

Gellek kêm nehatiye dîtin ku ji 
nivîsîna hinek ji mezinên welatê 
me ku dema bas ji pirda 
neteweyên îranê tê gorê, 
hestiyariyek bê qas ji xwe nîşan 
didin, li demekê de ku em çi 
bixwazin yan nexwazin ew yek 
rastiyek haşahilnegir e li îranê de, 


û ji bona vê ku hêcetan bo wan 
haşalêkirinên xwe bînin, bas ji vê 
dikin ku em li ranê de em di gel pirsa 
netewî berbirû ninin. Bvo mînak 
îranê welatek çend netewe ye, û 
haşalêkirina ji vê rastiyê jî nabe 
sedema retkirina vê mijarê, yan eva 
ku îran neteweyek e ku xwediyê yek 
xak û yek netewe û yek ziman e. Bi 
tu awayî ne wisa ye. Yan li rastî de 
îran yek netewe ye, hinek alî ser vê 
bawerê ne ku li îranê de, yek ji 
neteweyan ku ez navê wan naînim, 
netewe nine, bi sedema vê ku 
serweyî netewe ye. Ên din jî bona 
baskirinê nabin û li dema herî baş de 
qewm in. Ez nizanim ku neteweya 
welatê min çî ye. Dema ku yek ji wan 
bi sedema serweyînetewebûnê, û ên 
din jî li şêwaza herî baş de bi sedema 
qewmbûna xwe hene, û em dîsan li 
wir de bas ji diyaloga netewî dikin, li 
welatekê de neteweyek bi tenê 
tuneye. Yan eva ku pêdagirî li ser 
qewmbûnê tê kirin, bo çî? 

Heke pirs ew nine ku li mafê siyasî 
û aborî û îdarî ên vê netweyî bêne 
xwar, çi hokarek din dikare hebe? 
Çawan ez dikarim bi nifûsa kêm a 
Ereb li Behrînê bêjim netewe, lê 
bêjme Erebên navxwe ên sînorên 
îran, ku ne netewe ne. Bi çenda 
milyon Turkên Azerî bêjim ku 
netewe ninin, lê bêjme nifûsa kêmtir 
ku li Azerbaycanê de hene, bêjim 
netewe. Dema ku dipirsim bo çi? Li 
bersivê de dibêjin ku wan dewlet 
hene, ala hene, nûnerên wan li NY de 
hene. 

Gelo ew ye dibe? Bê destpêk bas ji 
vê yekê neke, û eva jî belgeanîn nine 
li pêxema parastina yekparçeyiya 
xaka îranê. Eva bi awayekê tûjkirine 
bona vê ku heke hûndixwazin ku 
bibne netewe,herin vî karî bikin ku 
ên din kirine, û em jî niha pêde wê bi 
hurmet ve bêjne we "netewe". 

Her demekê pirsek derheq bi 
neteweyan tê holê, hestyarî bilind 
dibin, em dikarin yekparçeyiya 
erdnîgariyê û yekîtiya xelkê îranê bi 


Ya ku wan nîgeraniyan tundtir dike, 
haşakirina ji hebûn û mafê neteweyan 
e. Li demekê de ku dabînbûna 
xwestekên wan, nabe sedema 
pêkhatina kêmtirîn nîgeranî li wî warî 
de. Lê heke bi her sedemekê ve em 
bixwazin ku wan neteweyan li ber çav 
negrin, me karek kiriye ku ji bav û 
bapîrên xwe bi cî bimînin. Bapîrên me 
li îranê de, ew herêmên ku netweyên 
îranê têde akincî ne bi navê heman 
netewe, binav kirine, Kurdistan, 
Belûçistan, Azerbaycan û Erebên 
Ehwazê. 

Li wê demê de demokrasî bi wateya 
evro tunebû, mafê mirov bi wateya 
evro tunebû, û mezinên me li 
derbazbûyî de bi wateya evro nasyarî 
tunebû. Lê min guman têde heye ku 
heke ew binavkirin ku li vî serdemê 
de hatine kirin, evro naban û me evro 
wek neteweên îranê bas lê kiriba, ku 
navçên me bi navê neteweyên me bin, 
renge li gel hemen tometa 
cudahîxwaziyê berbirû biban. Wate 
heta ji derbazbûyiyên xwe jî bi cih 
mane, ew jî li serdemê demokrasî û li 
serdemê mafê mirovan. Ez pêşniyar 
dikin hevalên hêja û mamostayên 
rêzdar, programa partiyên bihêz û bi 
bandor ên Kurdistanê bixwînin û 
bizanin ku li cihekî de arîşeyek li ser 
Îranî bûn û parastina yekparçeyiya 
coxrafî heye? Ew rêkewtinnameya ku 
li navbera du partiyên PDKÎ û Komelê 
nêzîk bi sê mehan berî niha hate 
îmzekirin, çi kêşeyek pêk anî? Bo çi? 

Jiber ku rêkkevtinekê şikil girt ku bi 
sala ye em tewaya opozisyona îranê li 
pey ketine û me nekariye em rêve 
bibin, lê neteweyên îranê karîn ku 
kongireya netewên federal a îranê 
gellek bilez û bi hêsanî pêk bê? Bo çi? 
Jiber ku daxwaz jî yek in û êş û azarên 
wan jî yek in. Lê opozisyon êş û 
azarên wan jî ne yek e, û daxwazên 
wan jî ne yek e. Bi hemû wan hewlên 
ku me li rûniştinên curbicur de li gel 
partiyên opozisyon ên Îranî me dane, 


Em bona derbazbûna ji wan ferq û 
cudahiyên ku hene, îraneke demokratîk 
û federal pêşniyar dikin, îranek ku milkê 
me hemiyan be, û em jî hemû bo îranê û 
bo demokrasî û mafê mirov li îranê de 
hewil bidin, ew yek programa me ye û bi 
sala ye ku em li vî warî de hewlê jêre 
didin, lê mixabin ku heya niha tenê tişa 
ku bo me netewên îranê berçav hatiye 
girtin, serkût û tepeserî bûye. 


Heta derheq her tawanekê de, li 
navbera netweyên îranê de û xelkê din 
ên îranê de cudahî hatiye danîn û cezayê 
wê girantir ji ên din bûye. Renge tenê ji 
wan tepeseriyan de para me zêde be, û li 
tewaya mijarên din de bi awayek din bi 
me re reftar hatiye kirin, em ji bo tewaya 
xelkê îranbê rêz û hurmet dadinên. Em 
curbicuriyê erênî dibînin û vê yekê jî wek 
dewlemendiya îranê dihesibînin, û divêt 
ji vê dewlemendiyê bi awayek erênî 
mifahê wergirin. 

Ez hêvîdarim ku em bi sozdanên bi 
yektir û baweriya bi yektir û boxtan 
nekirin ji yektir li dema anîne berbasa 
daxwazên demokratîk li çarçoveya mafê 
mirovan de, bi awayekê bi hevre reftarê 
bikin ku tomet û boxtanan li tu îraniyekê 
nekin ku tu îraniyek nekare tab û 
tehemula vê boxtanê bîne. 













Siyasi 


Nirxên Azadiyê 



Selîm Zencîrî 


oreşa ku xelkê Sûriyê di 
destpêka sala 2011’an de 
dest pêkir, wa derbasî 
21’mîn meha xwe bûye. 

Şoreşek ku berevajî 
çavnihêriyan, demdirêj û 
pir zirar bûye. Nirx û 
bedelên ku gelên Sûriya ji 
vê şoreşê re dan, li her 
biyavî de kêmwêne ne. 

Pêka serhejmariya NY, 
zêdeyî nîv milyon kes 
penaber û aware bûne û 
her roj bi hejmara wan 
zêdetir dibe. 

Herweha zêdeyî 40 hezar 
kes jî hatine kuştin ku 
beşek zaf ji wan jin û zarok 
in. Eva jî bimîne ku jêrxana 
aborî a welat bi tewahî têk 
çûye û renge çendîn salên 
din jî nekare vegere ser 
halê berê û li ser lingên xwe 
bisekine. Ya balkêş û girîng 
ewe ku dewlet û desthilata 
dîktator a Sûriyê çiqas 
hovêtî û givaşên xwe 
zêdetir dike, îrade û vîna 
berxwedanê jî xurttir û 
qahîmtir dibe. Wate êdî 
nema rejîm paşde vegere 
rewşa du sal berî niha û her 
roj zêdetir li nav kirîz û 


qobiyê de diçeqe. 

Gotinek pîr û kalên me heye 
ku dibê "xwedê neke gurola 
kesê bikewe serjordahiyê”, li 
rastî de rewşa Esed jî ev e. 
Helbet ne ji bextreşî û 
mezlûmiyetê re, belkî li ser 
zikreşî, tawanbarî û 
zordariyê. Lewma Sûriyê 
niha li ber guherînek mezin 
de ye û her ku diçe girovera 
dora Esed û rejîma wî jî teng 
û tengtir dibe. Li asta 
navxweyî de opozîsyona 
Sûriyê kariye heya qasekê 
xwe organîze û bi rêxistin 
bike û derbên giran ji 
peykerê nîzamê û sînorê 
desthilata wê bide û beşa 
herî zaf a xaka welat jî bixe 
bin kuntirola xwe, bi taybetî 
ku beşa kurd akincî a wê 
(kurdistana Sûriyê] mijûlê 
xwebirêveberiyêk herêmî ye 
û her roj jî xîmê 
desthilatdariya wê bihêztir 
dibe. 

Li asta derekî de jî e 
m dibînin ku eniyek yekgirtî 
û bihêz a deverî û navnetewî 
li hember Esed de pêkhatiye 
û dixwaze bi alîkarî û 
piştevaniyên madî û menewî 
ên xwe dawiyê bi temenê 
faşîzma Beis bîne . 
Bêhêvîbûna hevalbendên 
Esed 

Wekî xuya, bi dirêjbûna 
şoreşê û ektîvbûna rola 
ekterên deverî û cîhanî li dor 

Suriye edi dost u 
hevalbendên Esed jî ketine 
tengasiyê û bêhêvî bûne ji 
parastina Esed û desthilata 
wî. Serbarê wê ku Sûriyê 


pêgehek stratejîk û girîngiyek siyasî a 
taybet bo îran û Rûsiya heye û jê weke 
pir, mertal û qadek bo teswiye hesabên 
navnetewî ên xwe mifahê distînin, lewma 
bi nemana Esed hevkêşeyên siyasî ên 
deverê jî dê biguherin û dîzaynek nû jêre 
bihê kirin û her wekî Kondolîza Rays, 
Wezîra karê Derve a berê ya Amerîkayê 
ragihand, renge bibe dawîn beşa piroseya 
hiloşîna Rojhilata Navîn. 

Hewla îranê bo nifûza li nav opozîsyonê 
de 

Yê ku li vê navberê de herî nîgeran e 
rejîma îranê ye. Ji ber ku givaşên 
hevbendiya nû a opozîsyona Sûriyê bi 
piştewaniya Komkara Erebî, DYA, YE û 
Turkiyê li dijî rejîma Sûriyê û pêşrewiya 
zêdetir a wan morala rayedarên îranê 
tevlihev kiriye û ew pitir ji her demekê 
nîgeran kirine. 

Bi danekewe û nebe alîkarek ji 
muxalîfan re bo herifandina Esed ... 
Bijardeya leşkirî take rêçare! 

Mijara Sûriyê bi rastî jî aloz û cuda ye û 
weke kurd dibêjin "ev hewîre gelek avê 
vedixwe". 

Ji ber ku dest û piyê gelek aliyan pêre 
girêdayî ye. Her yek ji wan ektoran 
dixwaze gor dilê xwe pirsa Sûriyê çareser 
bike lê ne bi tena serê xwe û hêza xwe. 

Lê piştî hewildanên bêencam û 
jordeçûna hejmara qurbaniyan hêdî hêdî 
bawerî û zîhniyetek çê bûye ku bi riya 

leşkirî ve dawî bi cinayetên 
rejîma Esed bihê anîn. Bona wê 
yekê jî hin amadekariyên 
destpêkî dixuyin. Di serî de bi 
fermînasîna hevbendiya nû a 
opozîsyonê weke nûnerê rastîn 
ê xelkê Sûriya, paşan 
amadekariyên Îsraîlê bona 
parastina sînorên xwe ji riya 
lawazkirina Hemas û Cehada 
Îslamî, herweha pirojeya bicih 
kirina fûze û mûşekên Patiryot 
ên NATO li ser sînorê Sûriya- 
Turkiyê. 

Herweha hewla pêkanîna 
hikûmeta veguhastî ji aliyê 
hevbendiya opozîsyonê weke 
alternatîv û dawîn hewil jî 
daxwaza Exzer Îbrahîmî, 
nûnerê NY bo kar û barên 
Sûriyê ye ku dide zanîn pêla şer 
û pevçûnên li Sûriya gelek 
berfireh bûye û tenê rêçareya 
leşkirî dikare dawiyê bi vê 
kirîzê bîne. Lewma wusa 
dixuye ku dibe êdî rewş yekalî 
bibe. Wekî dibêjin çiqas av 
boştir be, aş jî xweştir e. Bi vê 
wateyê ku çiqas givaş zêdetir 
wê zûtir şoreşbigihîje encamê û 
nirxên ku gelên Sûriya ji 
azadiyê re dane, wê tamê bide 
jîn û jiyanê. 



Kesayetiye welatparez ye herema 

Urmiyê koça dawiyê kir 



Roja 8’ê sermaweza 1391’an, 
Hecî Xalis Natiq, bavê Dara 
Natiq, pêşmergê Partiya 
Demokrat a Kurdistana îranê, û 
endamê Komîteya Navendî a vê 
Partiyê, bi hegera nesaxiyekê, li 
temenê 85 saliyê de, çû ser 
dilovaniya xwedê. 


Hecî Xalis kurê Ehmed, sala 
1306’an a Rojî, li gundê 
Tendrûkê (Omer Abad), li devera 
Enzela ser bi bajarê Urmiyê, hate 
dinê. Hecî Xalis, mirovekî 
welatparêz û pêşmergedost û 
kesayetiyek xwedî nifûz yê 
devera Urmiyê bû. 

Navbirî bi hegera xebat û 
beşdariya xizm û kes û karên wî 
di tevgera azadîxwaz a 
Kurdistanê de, çendîn carî ji aliyê 
rejîmên Paşayetî û Komara 
Îslamî a îranê ve, hatiye binçav 
kirin û eşkencekirin, bi taybet di 
serdemê rejîma Paşayetî de, bo 
heyamê heft salan hate girtin. 


Hecî Xalis, mamê du 
şehîdên PDKÎ ye bi navên 
Heyder Natiq û Şewêş 
Natiq, ku ji aliyê rejîma 
îranê ve hatin şehîdkirin. 

Termê pîroz yê Hacî Xalis, 
roja 9’ê Sermawezê, ji aliyê 
kes û kar, û xelkê 
welatparêz û şoreşvan yê 
bajarê Urmiyê ve, di 
goristana Mîrawa, li bajarê 
Urmiyê de, bi axê hate 
sipartin. 

Em wek duheftînameya 
Agirî sersaxiyê dibêjne 
xizm û kesûkarên Hecî 
Xalis, bi taybetî kurê wî ê 
pêşmerge Dara Natiq, û 
xwe di xema wan de 
beşdar dizanin. Riha wî 
şad be. 


Bikujên Setar Bihêştî gef li 

dayîka Setar xwarin 


Dayîka Setar 
Bihêştî ragehand ku 
hukmê destbiser 
kirina keça min 
nîşanî min dan û 
gotin; Yan divêt tu 
vê nameyê vajo 
bikî, yan jî keça te 
wê bê girtin, ez 
neçar niam ku 
rizayetnamê vajo 
bikim. 

Goher Bihêştî 
derheq sitandina 
rizayetê ji malbata 
xwe dibêje ku, ez 
digel bikujên Setar 
berbirû kirim û bi 


min re gotin, hekî 
rizayetê nedî, emê 
keça te destbiser 
bikin. Setar Bihêştî 
çalakvanê întêrnêtî ê 
35 alî, roja 9’ê 
Xezelwerê hate 
destbiser kirin û 
piştî çend rojan di 
girtîgehê de canê 
xwe ji dest da. 

Ew xebata medenî ku Turkiye hejand 



Şehab Xalidî 


Herçed ku Turkiye 
welatek demokratîk, laîk û 
xwediyê wan norm û 
pîvanan e ku welatên 
Ewropayî peyrew dikin, lê 
çareser nekirina pirsa 
Kurd ji aliyê deshilatdarên 
wî welatî ve hem riya 
endametiya wî welatî li YE 
de asteng kiriye û hem jî 
nebûna asayiş û ewlehiyê 
li sînorên wî welatî de bi 
sedema vî şerê çekdarî ku 
niha heye, nerizayetiyek 
zêde ji qas di nav 
akinciyên wî welatî de pêk 
aniye. 

Dewleta Turkiyê îdiaya 
vê yekê dike ku bi zora hêz 
û operasyonan dikare 
ewlehiyê di nav welat bi 
taybetî li sînorên xwe de 
cihgir bike, lê aliyê din jî bi 
şerê tundûtîj ê çekdarî 
dixwaze biselimîne ku 
heya dewlet pirsa Kurd 
çareser neke, Turkiye jî 
rûyê ewlehiyê bi xwe ve 
nabîne. 

Bê guman ew yek rohn û 
eşkere ye ku tu yek ji wan 



aliyan hêz û şiyana gihîştina bi 
armancên xwe bi zora çekê 
tuninin, û riya herî baş bona 
vegerandina ewlehiyê bo welat, 
ragirtina şer û hewildan bona 
mifahwergirtina ji riyên 
aştîxwazane û dûr ji tundûtujiytê 
bo çareserkirina kêşe û arîşeyan 
e. Yek ji wan riyên aştîxwazane û 
dûr ji tundûtujiyê pêkanîna 
meşên berfireh, daxistina dukan û 
bazar, birêvebirina mîtîngên 
berfireh ên siyasî, girevgirtin û 
xebata parlemanî ye ku dikare li 
astek berfireh de bê birêvebirin, û 
deshilatê neçar bi pêdeçûna bi ser 
siyasetên xwe de bike. 

Her di vê çarçoveyê de ew 
xebata medenî ya ku beşek zaf ji 
Kurdan li Turkiyê de heya niha bi 
awayên curbicur birêve birine, 
şiya ye ku pirsa zindîtir li her 
demekê ragire û gellek alîgiran 
heya li nav gelê Turk de jî ji gelê 
Kurd re peyda bike û li cihê 
nîşandana dîmenek şerxwazane ji 
takê Kur, dîmenek aştîxwazane û 
pêşkewtî ji takê Kurd li mêjiyê 
her mirovekî azadîxwaz de pêk 
bîne. 

Ew gireva ku 682 girtiyên Kurd 
li 67 girtîgehên Turkiyê de (li 
gorî ragehandina wezareta 
Dozgeriya Turkiyê) bo heyamê 68 
rojan birêve birin, wek yek ji 
riyên aştîxwazane ên 
eşkerekirina nerizayetiya ji 
siyasetên deshilatê, di rastî de 
karî heta sînorên Turkiyê jî 
bibezîne û piştevaniya Kurdan li 
cihên curbicur bo aliyê xwe 
rakêşe û dengdanek zaf di nav 
ragehandinên giştî ên cîhanê de 
hebe û heta bibe yekemîn û 


girîngtirîn nûçeya mîdyayên 
cîhanî, û bi vî awayî alîgirek zaf bo 
daxwazên rewa ên Kurd heta li 
astê derve a Turkiyê de peyda bike 
û dîmenek belengazane ji gelê 
Kurd nîşanî xelkê cîhanê û raya 
giştî bide. 

Di hemen dem de girevgirtiyan 
bi vê xebata medenî û bi vê 
berxwedana şoreşvaniya xwe, li 
derveyî girtîgehan de jî xortên gelê 
Kurd bi girev û meşên berfireh ên 
berdewam bona piştevaniya ji wan 
girtiyên girevgirtî, deshilat neçar 
kirin ku bîr ji rêçareyekê bilez bike 
bona dawîanîna bi vê gireva ku 
renge li dema mirina her yek ji 
girtiyan de, Turkiye li gel rewşek 
gellek bi tehlûke a çavnihêrnekirî 
berbirû be. Lewra jî ji aliyekê 
alîkarê serokwezîrê Turkiyê 
Bolent Arînç ragehand ku emê 
hewil bidin, ku rê ji bo bendiyên 
Kurd xweş bikin, bona vê ku 
bikarin li dadgehên Turkiyê de bi 


zimanê dayîkê bergiriyê ji xwe 
bikin, û ji aliyek din ve hewara 
xwe birne ber îmraliyê û bi vî 
awayî roja 18'ê Novambrêgirtiyan 
dawî bi gireva xwe anîn. 

Bêguman her wek dîroka xebata 
medenî û dûr ji tundûtîjiyê li 
gellek welatan de selimandiyte, 
ew şêwe xebata baştir dikare 
xelkekî zaf li dewra tex û qatên 
curbicur li dewra armancek rewa 
û hewbeş kom bike û piştîwaniya 
derve - bitaybetî di vê serdemê 
de ku her şêwe xebateke çekdarî 
dikeve çarçoveya girupên 
terorîstî de - bo aliyê xwe rakêşe. 
Li Turkiyê de jî Kurd bi 
berdewambûna li ser vê xebata 
medenî û cemawerî a xwe û bi 
taybetî ji riya nûnerên xwe li 
parlementoya Turkiyê de dikarin 
bi moraleke bihêz a netewî, 
bergiriyê ji daxwazên xwe ên 
rewa bikin, û bona gihîştina bi 
mafên xwe tekoşînê bikin. 


Sinaya Amerîkayê tehrîmên 

nû li dijî îranê pejirandin 


Kuştina pasdarên Îranî di Sûriyê de 

rewa ye 



Civata Sinaya Amerîkayê, 
bi 94 dengên erênî, biryar 
da ku ticareta filizên 
giranbiha, pola, 
Alminyom, rejûya Kokû 
girafîtê, digel Komara 
Îslamî bêt qedexekirin. 

Herweha di biryarê de 


firotina nermefzarên 
pîşeysazî ên peywendîdar 
bi kertê enirjî û 
gemîvaniyê bo îranê 
hatiye qedexekirin û 
herweha hinek rê û cihên 
taybet jî bo qedexekirina 
guhertina gaza îranê 
digelê zêrê Turkiyê li ber 
çav girtine. 

Di beşek din ya 
biryarnamê de saziya 
Deng û Reng a Komara 
Îslamî a îranê, û serokê 
vê îzetullah Zerxamî, seba 
belavkirina îfadeyên bi 
zorî ji neyarên xwe, weke 
binpêkerên mafê mirov 
dan nasîn. 


Yek ji kesatiyên naskirî di 
nav refên hevalbendiya 
dijberên Esed de, bi awayek 
eşkere kuştina pasdarên Îranî 
li Sûriyê de, bi rewa zanî. 

Hêysem Elmalêh, yek ji 
endamên payebilind yê 
hevalbendiya nû ya dijberên 
Sûriyê, di hevpeywînekê de 
digel rojnameya Îraqî ya 
Elzeman de ragehand ku, 
dijberên Rejîma esed mafê vê 
yekê hene ku her îraniyekê ku 
di Sûriyê de bibînin qetil bikin. 

Navbirî di doma gotinên xwe de 


eşkere kir ku rejîma 
îranê bi piştevanîkirin 
ji rejîma Esed, di 
cinayetên wî de 
beşdar e, û bûye 
sebeba kuştara xelkê 
sivîl, lewra min 




daxwaz kiriye ku 
endametiya îranê di 
Konfiransa Îslamî 
de bê sekinandin. 

Rojavayê kurdistanê!,derfetek din yan metirsiyek din? 



Kurd weke mezintirin 
kêm netewe li Sûriyê, 
îro xwedî giringiyeke 
teybet û çarenûssaz e, 
di rewşa gîştî ya wî 
welatî de. 

înkara hebûna wan di 
50 salên borî de li wî 
welatî Kurd weke 
mezintirîn putansiyela 
guhartinê di rewşa 
Sûriyê de derxistiye 
pêş.Her çiqas ku Beşar 
Esed bi danîna mafên 
civakî-siyasî û 
nasnameyê ji Kurdan re 
xwest ku rê li ber 
tevlîbûna wê 
potansiyelê di 
guhartinên Sûriyê de 
bigre, lê di rastî de 
armanca paşeroja siyasî 
ya Kurdan bi xwe 


mezintir ji derfetên weke nasname û 
çêkirina partiyên siyasî bûn.Kurd li wî 
welatî di fikra guhartina rejîmê û çêbûna 
sistemeke federalî de ne ku bi hezîneyek 
kêm û bê tunûtîjî rê li ber beşdariya wan 
di desthilatdariyê de vedike.Lê daxwaza 
federalîzmê ji aliyê Kurdan ve bi çendîn 
astengên bingehîn re rû bi rû ye. 

Yek ji wan hêza mezin ji opozisyona 
Sûriye ye ku ji Erebên suniyên ser bi 
Îxwan-Elmuslimînê pêk tên. Ev deste ji 
opozisyonê, ji aliyê çek û alîkariyên madî 
ve ji bal Erebistanê, Qeter û Tirkiyê û her 
weha Misrê ve tên piştevanîkirin. Tê 
zanîn ku di paşeroja Sûriya de, paş Beşar 
Esed, ew bi navçeyeke serbixwe ya 
Kurdan re hemfikir nînin û dijberiyê 
dikin. Ev yek di gotinên Burhan Xeliyûn 
de derket ku di rûniştina Stenbolê de 
dabû zanîn ku li Sûriyê ciyek bi navê 
Kurdistanê nine, û kêşeya Kurdî li wî 
welatî de nas nakin. Her wuha tirsa 
Tirkiyê ji çêbûna navçeyeke serbixwe ya 
Kurdan li Sûriyê jî faktoreke esasî ye di 
rêgirî ji wê daxwaza Kurdên rojava de, û 
herwuha metirsiyeke li ser deverên 
kurdan. 

Tê zanîn ku artêşa rêjîmê ji devrên 
kurdan hatibû kişandin û artêşa azad jî li 
wan deveran nebûn. Ev yek derfetek bû 
ku li rojavayê kurdistanê xeyala çêkirina 
navçeyeke serbixwe bi modêla Herêma 
Kurdistanê, partiyên Kurdan bigehîne 
hev. Lê rewşa îroyin ya Serê Kaniyê nîşan 


dide ku Kurdan li wê deverê 
ne tenê bandora faktorên 
derekî yên navnetewî û 
qeyrana Sûriyê bi giştî 
berçav negirtine, heta wan 
bixwe jî şiyana hevgirtinê û 
avakirina yekitiyê di wê 
rewşê de ji xwenîşan 
nedan.Her di vî warî de li 
ser şiyana hêzên siyasî yên 
Kurdan li Rojava çendîn 
faktor derdikevin hole, ku 
nîşan dide di pêşvebirina 
daxwazên xwe de, nikarin 
wan berçav negrin. 

Yek ji wan ew e ku ew 
xwedî hêzeke hevgirtî ya 
siyasî-leşkerî nîn in. her 
wuha li gor parçeyên dî yên 
Kurdistanê dîroka xebateke 
dûrûdirêj ya siyasî û leşkerî 
di wê beşê de kêm e. 

ew yek jî di giraniya siyasî 
ji bo pêşvebirina daxwazên 
wan bandorek negativ dike. 
Lê sedema herî girîng li gor 
min ew e ku li hember 
faktorên derekî weke 
têkiliyên artêşa azad bi 
welatên îslamî û her wuha 
mercên navnetewî, navçeyî 
û qeyrana Sûriyê,hêzên 
Kurdî xwedî stratejiyeke 
hevbeş û diyarkirî nînin. 


Renge mirov heq bide nîgeraniya 
Kurdan ji helwesta opozisyona 
Sûriyê li serkêşeya Kurd li wî welatî 
û gumana wan li rewşa siyasî-civakî 
ya paş Esed, lê tê zanîn ku tevî 
hebûna kêmnetewe û olên cudacuda 
di wî welatî de, neteweya Ereb di 
guhartinan de rolek mezin girte ser 
milê xwe û buhayek mezin daye û 
diyar dike wê di pêşeroja Sûriyê de 
xwedî giraniyeke siyasî bin. 

Her wuha rewşa qeyranî (bi kirîz) 
ya tekiliyên Sûriyê û Tirkiyê her 
çiqas ku derfetek bû ji Kurdan re, lê 
rewşa Serêkaniyê da nîşan dan ku 
nebûna nêrîneke hevbeş li ser mafên 
neteweyî di nabvera hêzên Kurd de, 
ew derfet vegerandiye metirsiyekê li 
ser deverên Kurdan. 

Bi giştî tê zanîn ku Kurd li rojavayê 
Kurdistanê ji bo pêşvebirina 
daxwazên xwe yên siyasî-civakî,bê 
berçav girtina rewşa bi kirîz ya 
Sûriyê, mercên navnetewî û ya herî 
girîng mercên pozîtiv û negatîv ên li 
ser dawaza wan ya modêla 
federalîzmê di wî welatî de, nikarin 
di pêşerojê de gav bavêjin. 


Turkiye daxwaza vegerandina cezayê îdamê dike 


W: Muitesem Nûranî 



ojnameya Gardiyan, 
gotarek li jêr serxetê 
Turkiye axavtinê li ser 
vegerandina cezayê 
îdamê dike. 


Herçend Turkiyre ji aliyekê ve 
hewil dide ku bibe endamê YE û 
xwe wek welatek ewropayî 
dihesibîne, û ji aliyek din ve hewil 
dide ku bi awayekê pirsa Kurd li vî 
welatî de ji stûyê xwe derxe, her 
raê biryarekê dide. 

Orhan Welî helbestvanê Kurd li 
warê her tişt ji nişkêve dibêje ku 
her tişt ji nişkêve rû dide. Rê, 
pîşik,xelk...hwd, li vî welatî de evîn 
û hezkirin heye, ew jî ji nişkêve. Li 
wan dawiyane de siyaseta Turkiyê 
berev armancek taybet çûye. Ber 
bi serhildana hinek hereketên 
hevşêwe. 

Bo yekem car payîza evsal 
dewleta Erdoxan serokwezîrên 
welat, gelaleyek behshilgir derheq 
pêşgîrîkirina ji berxwe birina 
zarok li zikê dayîkê de, şande 
parlementoyê û boçûna wî serî 


negirt û niha jî gelaleyek 
din şandiye 

parlementoyê bona vê ku 
cezayê îdamê dîsan 
vegere nav destûra 
bingehîn a wî welatî de. 
Carek din hemwelatiyên 
Turkiyê li her cihekê bin 
serê xwe dixorînin û 
carek din bîr ji vê dikin 
ku bizanin bo ew pirsa 
cihê heyrîmanê hatiye 
gorê. Bo tewaya 
ragehandinên giştî û 
rohnkirinên mîdyayî ên 
Turkiyê cihê pirsê ye ku 
gelo hikumet cezayê 
îdamê wê bikete bendeke 
destûrî a wî welatî? Heke 
dike, bo çi niha? 

Erw kêşe demekê serî 
hilda ku Erdoxan 
destpêka meha borî li 
civîna AKP de got ku 
Turkiye divêt cardin 
cezayê îdamê li destûra 
bingehîn a wî welatî de 
danê û piştre dawa li 
beşdaran kir ku bieşkere 
raya xwe derheq vê 
boçûnê eşkere bikin û ew 


gotinaxwe jî çend caran eşkere kir. 

Pirs ew e ku ew pirsa girîng li cihên giştî 
de bête ber behs, ew yek li nav xelkê de 
bûye behsek girîng. 

Piraniya lêkolerên siyasî, û mîdyayan jêve 
ne ku hem bi armanca rakêşana bala 
cemawerê Turkiyê bo aliyê xwe beriya 
hilbijartinên serkomariyê li sala 2014 ku 
renge xwe berbijêr bike, hem Erdoxan 
dixwaze li gel Kurdan bisaze û vê meselê 
bike parsenga çareseriya kêşeya Kurd, û bi 
mafeke kêm Kurdan razî bike, ku eva tu 
gumanek têde nine ku bas ji cezayê îdamê 
dike, û kêşeyek bi navê kêşeya Kurd li 
qopiyekê de gîr kiriye û nahê çareser kirin, 
Kurdan mafê wan e ku ji vê pirsê nîgeran 
bin. Kurd ji hikûmeta Turk xatircem nînin, 
jiber ku piştî avakirina Turkiyê her le gel 
wan nerast bûne, ew jî neteweyek mezin 
in li Turkiyê de. 

Her piştî axavtina Erdoxan beşek ji 
girtiyên Kurd dest kirin bi girevê û hêdî 
hêdî li tewaya girtîgehên bajarên 
Kurdakincî ên wî welatî de, 700 girtî bo 
heyamê 67 roj bo sitandina mafên xwe ên 
rewa dest bi girevê kirin, ew hereketa 
girtiyan bû xzebateke cemawerî û heta 
Leyla Zana jina xebatkar ku heyamek zêde 
li girtîgehên Turkiyê de bûn, û li sala 1995 
xelata mafê mirov wergirt û pênc 


parlementerên dinê jî bi girevê 
piştevanî ji girtiyan kirin, digotin ku 
divcêt mafê wan hebe ku li 
dadgehan de bi zimanê Kurdî ji xwe 
bergiriyê bikin, rêberê Kurd 
Ebdulla Ocelan ku sêzde sal e li 
benda Turkan de ye, li îmraliyê de 
were azadkirin, û perwerde bi 
zimanê Kurd li herêmên Kurdakincî 
bibe fermî. 

Diyare ku girevgirtiyan bi biryara 
Ocelan dawî bi girevê anîn, ew yek 
jî derdixe ku xebata xelkê Kurd li 
bakûrê Kurdistan berheq û rewa 
ye, û xebata berdewam ya PKK 
bandorek berçav heye û axavtina 
Rêzdar Ocelan vê carê jî selmand 
ku tenê bi qisa wî, girtiyan dawî bi 
gireva xwe anîn û her ew e jî ku 
axavtina yekem dike û dewleta 
Turkiye divêt vê rastiyê qebûl bike 
ku xebata Kurd li vî welatî de çi li 
girtîgehan û çi li çiyayan û çi jî li ser 
şeqaman ji hev cuda nabe. Tenê 
riya çareya kêşeya Kurd rê çareya 
aştiyane ye. 

Komara Îslamî û pêşerojek reş 



Pêyxam Hişmetî 


i 10'ê 

Xakelêweya 
1358'ê de, 
Komara Îslamî 

ket ber refrandoma ne 
demokratîk û ne azad ku 
têde û li gor îdea û gotina 
rayedaran ji sedî 98.2'ê 
beşdaran deng dan vê 
sîstemê û bi vî awayî 
pergala desthilatdar li ser 
îranê ji Şahenşahî ve bi 
Komara Îslamî hat 
guhertin. Ezmûna tehl a 
ferzkirina Komara Îslamî 
bi ser gelên îranê di sala 
1980'î de ji aliyê 
Xomeynî derxist holê ku 
ji nava referandomek ne 
azad de dikare şekl û 
metoda herî dîktator 
derkeve. 

Piştî demekê Qanûna 
Bingehîn a Komara Îslamî 
kete ber rapirsiya giştî û 
hat pejirandin. Li gor 
Qanûna Bingehîn a îranê, 
divê "esl û bingehên 
Hikûmeta Komara Îslamî 
ya îranê li ser bingeha 
cumhuriyet û îslamiyetê 
bihatibana avakirin, 
cumhuriyet ango heman 
deng û îradeya xelkê di 
rêvebirina kar û barên 
welat û îslamiyet bi 
wateya guncandina 
qanûnan li gor ola îslamê. 
"Lê ne eva ku "Weliyê 
Feqîh" (nayîb û wekîlê 
temam) bibe bingeha 
Komara Îslamî ya îranê û 
bi baweriya hinek Şîeyan 
di dema nebûn û xeybeta 
îmamê xayîb, "Feqîh" li 
gor mercan wek "Weliyê 
Feqîh" erkên wî îmamê 
di xeybetê de rêve bibe. 

Ev bîrdozî ji aliyê 
Xomeynî ve ket berbas û 
proje û bîrdoziyên şibê 
wê di berhemên oldarên 
din de jî tên xuyakirin. Lê 
bi rastî di bin sîvana 
bîrdoziya 'Welayeta 
Feqîh' de, dema xwe 
Xomeynî û niha jî 
Xameneyî bûne astengên 
herî mezin ên tevgera 
azadîxwaziya neteweyên 
îranê. 


'Weliyê Feqîh' ku Serokê 
Olî yê Komara Îslamî ya 
îranê ye, rayedarê yekem û 
herî bihêz ê welat tê 
hesibandin û hemû 
rêveberiya welat di destê wî 
û di bin çavdêriya wî de tên 
rêvebirin û li jêr çend dezgeh 
û saziyên olî hene ku 
endamên wê hemû ji aliyê wî 
ve tên destnîşankirin! Biryar 
bû li Komara Îslamî de hemû 
partiyên siyasî serbest bin, ji 
xeynî ku heman salê hemû 
partiyên siyasî yên 
demokrat, sekolar û çepgir 
hatin qedexekirin, heta 
partiyên Îslamîst ên qanûnî 
jî ku hinek rexneyên biçûk ji 
desthilata 'Weliyê Feqîh' 
girtin, hatin qedexekirin. 

Biryar bû desthilata 
rêvebirinê di nav sê 
dezgehan de bê parvekirin, 
lê niha her sê dezgehên 
rêveberiya îranê bûne 
saziyên bê kêr û liqên bîroya 
rêberê olî. Her zû îradeya 
neteweya Fars bi ser hemû 
neteweyên îranê hat ferz û 
serdestkirin û hemû qadên 
hikûmetê cewhera îdeolojîka 
olî li xwe girtin û heta niha jî 
her bi vî awayî dimeşe. 
Cewhera etnîkî ya wan Farisî 
be û hemû pêkhateya civakê 
li ser zimanê Farisî bê 
xapandin û rêvebirin, di 
rewşekê de ku tenê ji sedî 
30'î nifûsa îranê pêk tînin. 
Ango kêmaniyek biçûk li ser 
pirraniyek mezin hat 
ferzkirin. 

Şoreşa sala 1979'an a 
neteweyên îranê bi keda 
şoreşger û azadîxwazan 
serket, lê komek kesan hemû 
destkevtên şoreşê qorix 
kirin. Piştî serkevtina şoreşa 
gelên îranê, desthilatdarên 
Komara Îslamî du riyan 
zêdetir pêşiya xwe nedidîtin. 
Yan Bi tebahî ligel xelkê 
têhniyê azadî û dijî 
dîktatoriyê bersivderê 
xwestek û daxwazên 
azadîxwazane û demokratîk 
ên gelên îranê be û wekhevî 
û azadiyan di nav civakê de 
bimeşîne yan dest bi 
qirkirin, tundûtûjî, îşkence û 
îdamkirina di nav civak û 
girtîgehan de bide. Bêguman 
wan desthilatdarên hov û 
kevneperest rêya duyemîn 
hilbijartin û her ew jî li wan 
dihat çaverêkirin. 

Hemû desthilat û biryarên 
welat di destê Xameneyî de 
ne. Divê hemû karbidest 
peyrew û derwêşên wî bin, 
tu dijberek qanûnî û 
aştîxwaz jî napejirîne. Sîstem 
bi tevahî mîlîtarîze û 



dîktatorîze bûye. Her dengek 
nerazî û dijber tê fetisandin, 
rejîma îranê bûye dijberek 
mezin a azadiyan. Civaka 
sivîl tu rolek di rêveberiyê de 
nine. Her cure meş û 
tevgerek sivîl û aştîxwazane 
jî ligel qirkirinê rûbirû dibe. 
Tenê dengek heye ku ev jî yê 
îdeolojiya rejîma 
desthilatdar e û bes. îran bi 
siya vê hikûmetê bûye yek ji 
welatên cîhanê ku ne 
wekhevî û cudahiyan li 
hemberî gelên wî welatî pêk 
tîne û maf û azadiyên wan 
binpê dike. 

Komara Îslamî nikare 
guhertinan di xwe de pêk 
bîne û tenê hêza xwe daye 
ser kuştin, darvekirin û xof û 
geflêxwarinê. Demokrasî 
eslek cuda û dûr e ji vê 
hikûmetê û bêhna wê jî ji vê 
sîstemê nayê. Çanda siyasî ya 
îdeolojîk sîber daye ser 
hemû welat û tu xeberek ji 
demokrasî, tolerans û 
sîstemek modern tune ye. 
Binpêkirina mafê mirov êdî 
bûye beşek ne cudakirî ji 
pêkhateya vê rejîmê ku ligel 
konvansyon û 
peymannameyên 
navneteweyî bi tu awayî 
lihev nayên. Piştevanê hêz û 
aliyên terorîst e û bi eşkere 
terora siyasî kiriye û 
dimeşîne. Bingeha aloziyên li 
herêmê ye û ji ber siyasetên 
xwe yên şerxwazane niha 
ligel dorpêç û boykotên herî 
xurt ên dîplomatîk û aborî di 
wan salî borî de rûbirû ye. 

Êdî ne dema berê ye ku 
karîn gelên îranê bixapînin, 
asta xwendewarî û 
zaniyariyên hevwelatiyan 
jorde çûne û bi rêya 
masmedyayê û alavên 
curbicur ên peywendiyan 
her roj tevnên civakê nêzîk 
hev dibin û sînor ji nav diçin. 
Xebat bo ji holê rakirina vê 
sîstema olî û dîktator 
hevdem ku programa 
opozîsyona demokrat û 
şoreşger e, hêvî û xwesteka 
pirraniya xelkê îranê û 
nemaze ciwanan e. Sîstemek 
ku pirraniya ciwanan wê 
nexwazin û bi dijmin û 
sebebê paşdemayîna xwe 
bizanin û red bikin tu 
encamek ji xeynî nemanê 
nabe. Çareser jî îranek 
demokratîk û federal e ku 
xwestekên hemû gelan têde 
were dabînkirin. 


Hejmar 195, 5’ê Çileya Pêşîn a 2012 

^oje^ 

Riya şandina çek û 
teqemeniyan bo Hemasê 


W: Kamyar 


R ojnameya 
Lubnanî ya 
Elexbar di 
raporeke 

xwe de bas ji vê yekê dike 
ku Girûpa Felestîniya 
Hemas li kertê Xezê 
çawan çek û teqemeniyên 
xwe dabîn dike û herweha 
rola rejîma îranê derheq 
vê yekê dixe ber bas. 

şerê ku di navbera Îsraîl 
û kertê Xezê de çê bû, di 
warê leşkerî û îtilaatî ve 
pir giran bû, lê Îsraîlê 
nekarî bi tewahî riya 
anîna çek û teqemeniyan 
bo Kertê Xezê bigire. Jiber 
vê ku Felestîniyan di çend 
rojên derbasbûyî de 
karîbûn ku hijmarek zaf ji 
mûşekên dûrhavêj ji 
Hizbulahê wergire û di vê 
navberê de pirsa şandina 
çek û teqemenîan ji aliyê 
rejîma îranê ve 
berdewam bû. 

Despêka şandina çek û 
teqemenîan bo Kertê Xezê 
di çend rojên borî de, îran 
û Benderên Sûriyê bûn. 
Piştî wê ji wan du cihan 
çek û teqemenî bi welatê 
Sûdanê re dihatn şandin û 
paşan li riya Herêma Sîna 
li Misrê, digehandin Kertê 
Xezê. 

sitratijiya şandina çek û 
teqemeniyan bo Felestînê, 
herdem hatiye 
eşkerekirin, lê serdemê 
herî berçav ya vê 
dehsalên 90’î ne ku, 
Hizbullaha Lubnanê 
biryar da ku yekîneya 
taybet bi şandina çek û 
teqemenîan ava bike. Di 
wan salan de seba 
pêkanîna rewşa tund ya 
ewlehî di Welatên Ordun 
û Misrê de, şandina çek bo 
Xezê pir zehmet bû, bi 
avayekê ku şandina bi 
tenê yek Xumpareya sivik 
weke deskevtek mezin 
dihat hesibandin. 
Hizbulahê di wan salan de 


karî ku şandina çekan bo 
Xezê ber bi zêdebûnê ve 
bibe, lê Artêşa Îsraîlê gelek 
zûtir ji hebûna kanalên 
qaçaxa çekan bi vê herêmê 
hatibû haydarkirin û karî 
ku, gelek ji wan kesên ku di 
pêvajoya şandin û qaçaxa 
çek û teqemenîan bo Kertê 
Xezê dest hebûn ji nav bibe. 

Piştî derketina Îsraîlê ji 
Kertê Xezê di sala 2005’an 
de, aliyên siyasî ên 
Felestînê dest avêtin 
pirçekkirina xwe, lê 
dewletên Ordon û Misr 
arîşeya herî mezin bûn li 
ser riya anîna çekan bo 
Kertê Xezê. Çûnkî sînorên 
hevpar digel Felestînê ji 
aliyê wan ve dihat 
kontrolkirin. Lewma 
kanalek peywendî girtinê 
ya hewpar li navbera 
Sipaha Pasdarên Komara 
Îslamî, artêşa Sûriyê, 
Hizbula û Hemasê bo 
dabînkirina çekan bi 
Felestînê re hat avakirin. 

Di Felestînê de baskên 
weke Cehada Îslamî, Eniya 
xelkî ya Azadîxwaz a 
Felestînê, beşek ji endamên 
Şehîdên Eleqsa, hêzên 
Selahedîn û herweha 
Fermandariya Eniya Xelkî a 
Azadîbexş Felestînê jî, 
girûpên beşdar di kanala 
peywendiyê de bûn. 

Ji sala 2005’an ve heya 
niha, yekîneya şandina 
çekan, karîne ku her cure 
çekên sivik û giran, 
Xompare, Mûşekên Dûravêj 
û nêzîkawêj, teqemenî û 
alavên çêkirina rakêt û 
bombeyan bigehînin Kertê 
Xezê. Wan yekîneyan hewla 
şandina bi sedan balafirên 
şer ji Xezê bo îran û Sûriyê 
dane û herweha hêzên 
Felestînê di wan du 
dewletan de taktîkên 
leşkirî û şêwaza bikaranîna 
keresteyên leşkerî ên 
taybet ên dije tank û dije 
balafir hîn bûn. 






















Civaki 


Rojek cîhanî bo jinan, jî! 




oja 25'ê 
November ku ji 
aliyê NY ve, weke 
roja cîhanî a 
nehêlana tundûtîjî 


li dijî jinan hatiye diyarîkirin, 
salvegera yek ji wan karesatên 
mirovî ye ku derheq jinan 
hatiye encam dan. Ev jî ev e ku 
di wê rojê de û di sala 1960'î de, 
sê xaşkên Mîrabal ku bona 
bidestveanîna azadî û yeksanî 
di welatê xwe de çalakiyên 
siyasî û civakî dimeşandin,li 
hember dîktatorîya Lêonîds 
Troxiyo li Komara Domînîkenê 
de berxwe dan, lê ji aliyê hêzên 
ewlehî ên ser bi deshilatê ve 
hatin destbiserkirin û piştî 
destdrêjiyên cinsî û îşkenceyên 
zaf bi avayek hovane hatin 
kuştin. 

Li gor pênaseya NY, her cure 
riftarek ku bibe sebebê xisarên 
bedenî, cinsî û derûnî, weke 
tundûtîjî tê hesibandin. Lewma 
niha di sedsala 21'an de em 
dibînin ku di piraniya welatên 
pêşketî û xwedî demokrasî de 
ku yasayên bingehî ên xwe li 
ser esasê peymannameya 
cîhanî a mafê mirov û 



konvansyonên ser bi vê ve 
darêtine,tundûtîji ya li hember jinan 
bi her awa û şiklekê be, bi tawan tê 
hesibandin û ceza pêre hatiye 
diyarîkirin. 

Lê di civakên kevneşop û 
deshelatên dîctator de, bi hêceta 
parastina buha û nirxên çandî, 
kevneşopîî, olî û mezhebî, ku 
piraniya wan li dijî azadî û 
kerametên mirovî ên jinan in, dest 
diavêjin tundûtîjî û binpêkirina 
mafên herî despêkî ên jinan. Komara 
Îslamî a îranê jî, yek ji wan 
hikûmetane ku her di despêka hatine 
serkara xwe de, ev kesên ku 
tundûtîjiyên weke hicaba bi zorî, 
kêmkirina temenê zewicîna jinan, 
rêgirtin ji xebitîna jinan di hindek 
waran de, rêgirtin ji hilbijartina cihê 
jiyana xwe û ...htd encam didan, di 
bin per û balên xwe de weşartin, da 
ku bibe handerek bo sepandina 


meremên xwe ên dijî mirovî. Piştî 
refrandoma ku di sala 1358'ê de birêve 
birin, bi avayek farmî û yasayî Komara 
Îslamî ji bilî ferq û cudahiyên olî û 
mezhebî, ku bi tundûtîjî li dijî jinan tê 
hesibandin, jiyana jinê di çarçoveya mal 
û xwedîkirina zarokan pênase kirin û bi 
vî awayî, diyardeya kevneşopane a 
tundûtîjî li hember jinan bi ser civaka 
îranê de sepand û jin ku nîvek ji civaka 
îranê pêk tîne, ji piraniya mafên xwe ên 
siyasî, civakî, abûrî û candî, bêpar kirin. 

Yasaya bingehîn a Komara Îslamî gelek 
madeyan li xwe digire ku li gor 
peymannameya mafê mirov bi awayek 
eşkere tundûtîjî li dijî jinan tên 
hesibandin. Bo mînak madeya 114'ê ya 
yasaya bingehî, rê dide ku jin heya çaxê 
kuştinê bê kevirbaran kirin, madeya 
1130'î ya yasaya medenî, mafê daxwaza 
telaqê li jinan distîne, esla 115'ê ya 
yasaya bingehî dibêje ku serkomar dibe 
li navbera mêrên mezhebî û siyasî de bê 

hilbijartin, jin nikare mafê qezawetê 
wergire, du keç bi qasê kurekê dikarin 
mîratê bavê xwe wergirin,rê nade ku jina 
Misilman bi mêrê ne Misilman re 
bizewice, lê berevajî mêrê Misilman 
dikare bi jina ne misulman re bizewice, 
çendjinî, zewicîna demî û gelek yasayên 
din in ku weke yasayên sedsala navîn in, 
û tu xaleke havpar di navbera wan û 
yasayên îro ên civaka cîhanî de nine. 

Di heyamê 34 sal temenê xwe de 
Komara Îslamî gelek zilm û zor û 
tundûtîjî li dijî civaka îranê bi giştî û 
jinan bi xasmanî bikar birine. 
Tundûtîjiyên ku weke cinayetên Naziyan, 
di cîhanê de deng vedan. Cînayetên weke 
girtin, îşkence û destdirêjiyên cinsî ên 
berî îdamê bi meremên mesebî, 
desteserkirina jinan bi zarokan ve, 
îşkenceyên derûnî, dabînkirina alavên 
xwekujiyê ji wan tepeserî û tundûtîjiyên 
herî tal û dil êş in. 

Lê serbarê ev hemû tundûtîjî û 
tepeserkirina jinan di îranê de, eva ku 
cihê dilxweşî û şanaziyê ye ew e ku, 
civaka îranê bi giştî û bi xasman jinên 
azadîxwaz ên Îranî hest bi vê yekê kirine 
ku jinavçûna tundûtîjiya li dijî jinan di 
îranê de, bi tenê li riya nemana Komara 
Îslamî ve misoger dibe. Lewma em 
dibînin ku jin hertim di refa herî pêş ya 
berxwedana li dijî deshilata sofî û 
melayan de ne û di pêxema gihîştin bi 
armancên xwe ên siyasî û civakî, û 
herweha nehêlana tunduûtîjî ya li dijî 
jinan jî, gelek jinên weke Zehra Kazimî, 
Zehra Benî Yeqûb, Nida Aqa Sultan, 
Perwane Firûher, Teranê Musewî canê 
xwe gorî kirine û gelekên din jî weke 
Halê Sûbhanî û Nesrîn stûde di 
girtîgehên Komara Îslamî de, li benda 
cezayên giran in. 


Rewşa zarokan di îranê 

de wê xiraptir be 


Nameya Napilyon bi 187 hezar Euro hat 

firotin 



Heftînameya 
Birîtanî ya 
Êkonomîst eşkere 
kir ku, di nava 80 
welatên cîhanê de, 
îran li dor rewşa 
jiyana zarokan li 
sala 2013'an, di 
pileya 58’an de cih 
digire. 

Di vê xişteyê de ku li 
jêr navê cîhan di sala 
2013’an de hatiye 
belavkirin, dîmenekê 
li jiyana wan zarokan 


li sala pêşiya me wate 
2013’an de radixe ber 
çavan. 

Li gor belge û 
dekomêntên vê lêkolînê, 
derdikeve ku welatê 
Siwîsê baştrîn welat bo 
jiayan zarokan di sala 
2013’an de ye. 

Di xişteyê de piştî 
welatê Siwîsê, welatên 
Usturalya, Siwîd, 
Danmark û welatê 
Sengapûrê cih digirin. 



Nameya 200 sal berî niha ya 
împratorê Fransî Naplyon 
Binapart, ku têde nivîsiye "ez 
ê Kremlînê bifirînime hewa" 
bi 187 hezar û 500 Euro hate 
firotin. 

Li paytextê Fransa li Parîsê, ji 


aliyê muzexaneyek şareza li ser name û destnivîsan, 
nameyeke împratorê Fransî Naplyon Bonapart, bi 
buhayekî deh qatî hate firotin. Dihat texmîn kirin ku 
ew nameya han, di navbera 10 û 15 hezar Euroyî de 
bê firotin . 

împrator Naplyon Bonapart, di nameya xwe de 
wiha nivîsiye: "Ez ê Krîmlînê di 22'yê mehê, seet 03 
an de bifirînime hewa. 

Ew name di 20ê Cotmeha 1812'an de, bi îmzeya 
"Nap" û bişîfre hatiye nivîsandin. Name wê çaxî, ji 
Wezîrê Karên Derve yê wî çaxî ku li Parîsê bûye 
Hugues-Bernard Maret re hatiye şandin. Naplyon di 
nameya xwe de, tengezariyên sefera Rusyê jî tîne 
ziman.. 


Piştî îranê ku di pileya 
58’an de ye, welatên 
Tûnês, Misr, Bûlxaristan, 
Elsalwador, Fîlîpîn û 
Sirîlankayê cih digirin. 

Sê welatên dawiya xiştê 
jî, welatên Ukrayn, Kînya 
û Nîcêriye ne. 


Li Bengladêşe bûyerek dilêş rû 


Karxaneyek nesaciyê li derdora Dakayê, 
agir girt, û çendîn kedkar di nav agir de 
şevitîn. 

Nawenda agirkûjeriya Bengladêşê 
regehand ku, ew bûyera han di şeva şemiyê 
de rû da û bi sedema vê yekê, bi sedan kes 


ji kedkarên karxaneyê di qatên serî ên 
avahiya karxanê ketin. 




















hevpeyvin 

Ebdulkerîm Celalî: 


Daxwazê ji kirêgirtiyên rejîmê dikim ku cardin vegerin nava gelê 

xwe de, û desta ji vî karê qirêj bikişînin. 



Marif Remezanî kurê Îbrahîm, sala 
1341'an, li Gundê Evîheng a ser bi 
dewera Jaweroya Merîwanê, di 
malbatek mamnawendî de hatiye dinê. 

Marif her di despêka zarokatiya xwe de 
seba nebûna qutabxanê, ji xwendinê bê 
pardibe û tevlî malbata xwe dest diavêje 
karê cotyarî û şiwaniya pezê xwe. 


Marifê xebatkar derheq nasîn û têkiliya 
xwe bi dinyaya siyaset û Kurdatiyê re 
weha bi Agiriyê re axivî; Sala 1357'an, 
dema ku îran ber bi alozî û serhildana 
şoreşê ve diçû û hêdî hêdî xelkê dest bi 
xwe nîşandanan dikir, min û hindek ji 
xelkê gundê xwe biryar da ku em pasgaya 
Jandarmêriyê li gundê xwe de bigirin. Me 
ew binke girt û heyamê çend mehan çend 
kes ji xelkê gundê me ku yek ji wan ez 
bûm, weke şora, me nobedarî û 
birêvebirina karûbarê civakî yê gundê 
xwe bi destve girt. Em ser bi tu partî û 
aliyekê nebûn. Piştî çend mehan Çirîkên 
Fedayî hatine gundê me. Xelkê gundê me 
bigiştî xwe xistin bereya Çirîkên Fedayî. Di 
sala 1358'an de, ez bi awayek fermî bûm 
pêşmergê Çirîkan. Salal358'an, dema ku 
şoreş bi serket, Çirîkan got ku Komara 
Îslamî rejîmek dije Empiryalîste û em 
nabe li dijî vê rejîmê şer bikin. 

Lewma cudabûn û veqetiyan di nav wan 
de çê bû û bi awayek nefermî aşbetala xwe 
ragehandin. Wî çaxî me Komele bi tu 
awayekê qebûl nebû, lewma min û 14 
hevalên xwe, mebiryar da ku em tevlî 
refên PDKÎ bin û me bo cara yêkem xwe bi 
Lika Şehîdên Jawero ya ser bi Hêza 
Zirêbar li Gundê Ewîhengê danasand in. 
Likê jî em şandin Komîte Şaristana Sinê li 
Gundê Tewrîwerê, ewan jî seba şarezayiya 
min di karê teşkîlatî, ez cardin şandim 
Komîte Şaristana Merîwanê û bi awayek 
fermî bûm pêşmergê PDKÎ. 

Ew xebatkarê mêhvanê Agiriyê li dor 
jiyana xwe ya hevpar dibêje ku; Sala 
1371'an, li Qislanê di gel Saniye Qadir 
Zade min jiyana hevbeş pêk anî û berhema 
jiyana me jî keç û kurek e. 

weş ya jiyana xwe tîne ziman û dibêje; 
Kongireya 8'ê, dema ku em ji dorpêça 
Helebçê derbas bûn û ber bi Qendîlê ve 
çûn. Wî çaxî Rêberatiya Şoreşgêr ji partiyê 
veqetiya bûn û hindek ji wan di nava refên 


kadr û pêşmerge de xwe weşarti 
bûn û karşikênî dikirin. Pêşmerge ji 
karê wan pir aciz bûn. Di salona 
Yekîtiya Lawan de civînek bi 
peşmergan re pêkanîn li dor, 
şêwaza riftar digel cemaeta 
veqetiyayî. Civîn ji aliyê Dr. Sadiq 
Şerefkendî ve hat birêvebirin. 

Wêdemê min bo cara yekem ji 
nêzîk ve rêberê xwe dît. Pirxweş bû 
û min karî ku li xizmeta rêberê xwe 
de hindek gotinan bêjim. 

Lê li dor roja herî nexweş a jiyana 
xwe, weke piraniya pêşmergên din 
ên PDKÎ dibêje ku; Roja cejna 
Qurbanê,em li Gundê Mazîbin a ser 
bi Bajarê Merîwanê Bûn. 

Ehmed Padiganî û gelek ji 
endamên teşkîlata navxwe jî 
mêhwanên me bûn. Min hertim 
radyoya xwe hebû. Wê rojê 
bernameyên RDKÎ weke rojên din 
birêve nediçûn û gelek sirûdên 
şoreşgêrî belav dikirin. Min bi heval 
û mêhwanan re got ku ez pir 
nîgeranim û hêvîdarim ku tu tiştek 
neqewimî be. Piştî çend xulekan 
Ehmed Şêrbegî nûçeya şehîdkirina 
Kak Dr. Qasimlo belav kir. Roja 
cejna me bû roja şîn û giryanê. Eve 
roja herî nexweş a jiyana min e ku 
tu caran nahê ji bîrkirin. 

Marif Remezanî dibêje; Piştî pitir ji 
30 salan min tu çavnihêrî ji PDKÎ 
nine û bi tenê hêviyek min heye, ev 
jî ew e ku ez partiya xwe bi serkevtî 
di Kurdistanê de bibînim, da xwîna 
şehîdên me bi xisar neçe. 

Di daviyê de Marifê pêşmerge rû li 
xelkê Kurdistanê di ke û dibêje; 
Xelkîno! xortino! Refên PDKÎ pir 
bikin, helmetek nû bixin kar. Dunya, 
bixasmanî herêma rojhelata navîn 
di guhertinê deye, hewil bidin da 
bahoza guhertinê Kurdistanê jî 
bigire, lewma refên partiyê çi weke 
pêşmerge, çi weke endamê teşkîlata 
navxwe pir bikin. 

min tu çavnihêrî 
ji PDKÎ nine û bi 
tenê hêviyek min 
heye, ew jî ew e 
ku ez partiya xwe 
bi serkevtî di 
Kurdistanê de 
bibînim. 

I V 



Ebdulkerîm Celalî kurê 
Mihemed Salih, sala 1329'an, li 
Bajarê Nosûdê, di malbatek 
mamnawendî de hatiye dinê. 
Her li bajarê Nosûdê diçe 
mektebê û qonaxa despêkî û 
nawendî bi daw îtîne. Piştî 
wergirtina medreka sîklê dest 
ji xwendinê dikêşe û dest 
diavêje karûbarên malbata 
xwe. 

Ebdulkerîmê pêşmerge di sala 
1349'an de, diçe leşkeriyê û di 
Payîza sala 1351'an de leşkeriyê 
bi dawî tîne û cardin vedigere 
mala xwe. Navbirî piştî midehekê 
weke karmend li Muxabirata 
bajarê Nosûdê tê damezirandin û 
hewdem bi şêweya mûteferiqe 
cardin dest bi xwendinê dike. 
Piştî sêsalan seba wergirtina 
medreka dîplomê ber bi Bajarê 
Kirmaşanê ve diçe û li wir 
medreka dîploma xwe werdigre. 

Ebdulkerîm derheq nasîna PDKÎ 
weha bi Agiriyê re diaxive; "Berî 
serhildana şoreşa gelên îranê, 
birayê min yêmezin bi nave Sebrî 
çû û tevlî refên pêşmergên PDK 
îraqê bû”. 

Piştî midehekê bala Mekteba 
Siyasî ji PDK îraqê veqetiya û 
Sebriyê birayê min jî digel wan 
ket. Piştî midehekê li 
derdoraTewêlê cardin Sebrî li 
nav Yekitiya Nîştimanî rewiya û 
vegeriya nav PDKÎraqê de. Ev 
pêşmergatiya Sebriyê birayê min, 
bi min re bû hêcetek ku ez 
berdewam seredana birayê xwe 
bikim û ji nêzîk ve partiyên siyasî 
ên Kurd nasbikim û digel şoreş û 
tevgera nîştimanî ya Kurdan 
nasyar bibim û têkilî mesela 
netewî bibim. 

Ebdulkerîmê pêşmerge dibêje 
ku; sala 1357'an, dema ku şoreşa 
gelên îranê dest pêkir, gelek ji 
xelkê Bajarê Nosûdê tevlî refên 
pêşmergên PDKÎ bûn ku min 
nasdikirin. Dema rejîma paşatiyê 


herifî û Komara Îslamî hat serkar, 
min weke endam midehê şeş 
mehan xizmet bi PDKÎ kir, pişt re 
komîteya partiyê li bajarê me hat 
avakirin û şehîd Hekîm Rizayî weke 
berpirsê komîtê hat diyarîkirin. 
Lewma di sala 1359'an de, bi 
awayek fermî xwe bi komîteya 
PDKÎ li Bajarê Nosûdê nasand û ez 
bûm pêşmerge. 

Navbirî li dor jiyana xwe ya hevpar 
weha bi Agiriyê re dipeyve; sala 
1347'an, dema ku temenê min 18 
sal bû, min digel Qedrî Reûfî jiyana 
hevbeş avakir û niha jî berhema 
jiyana me du kur û sê keçin. 

Navbirî bîreweriya herîxweş a 
jiyana xwe weha tine ziman; sala 
1367'an, Hêza Şaho, Melbenda du, û 
beşek ji Melbenda yek a Kurdistanê, 
di dema ku axa îranê bi cih dihêlan 
û ber bi başûr ve dihatin, li derdora 
Helebçê, ketin navbera şerêher du 
dewletên îran û îraqê de. Em nêzîk 
bi 700 kes bûn bi jin û zarokan ve. 
Du şev û rojan em di bin agirê şer 
de man. Tu kes bi hêviya rizgarbûn 
ji vê rewşê nebû. Lê piştî darêtina 
bernameyek rêkûpêk ji aliyê 
fermande û serkirdatiya partiyê, ev 
hêza 700 kesî bi silamet û bê 
zirarên canî derbas bû. Eva roja 
herî xwe a jiyana min e. 

Lê roja herî nexweş a jiyana min ev 
e ku sala 1368'an, ez tevlî şehîd 
Mensûr Fetahî ku berpirsê 
melbendê û Mela Ehmed berpirsê 
Komîte Şaristanê bû, li devera 
Merîwanê bûn. Kak Mensûr Fetahî 
em gazî kirin û bi mere got ku, Dr. 
Qasimlo hatiye şehîdkirin û piştre 
RDKÎ jî nûçeya vê belav kir, eva roja 
herî nexweş a jiyana min e 

Ebdulkerîmê xebatkar dibêje ku; 

Tu çavnihêriyên min ji PDKÎ nine. 
Şeş kes ji malbata min şehîdên 
PDKÎ ne. Ez bi xwe jî pitir ji 30 
salan e ku di nava partiyê de xebatê 
dikim. Bi tenê ez dixwazim ku 
partiya min yêkrêziya xwe 
biparêze. Ez bi veqetiyana hevalên 
berê ji partiyê pir aciz bûm. Ez hevî 
dikim ku ev diyalog û civînên her 
du aliyan bigehin encamek baş. Di 
daviyê de daxwazê ji xelkê 
Kurdistanê dikim ku yekrêziya xwe 
biparêzin û jialiyê rejîmê ve nehên 
xapandin. Herweha daxwazê ji wan 
kesan dikim ku di xizmeta Komara 
Îslamî de ne cardin vegerin nava 
gelê xwe de û desta ji vê karê qirêj 
bikişîn in. 










Bajar bi Bajar 

Mecîd Cinîkanlû 

aristana Bane 
yek ji Şaristanên 
bi nav û deng 
yên Parêzgeha 


Sinê ye. Ev bajar li rojavayê 
îranê û li cem çiyayê Arbaba 
hilketiye. Hejmara nifûsa vê 
Şaristanê pêka serjimêriya 
sala 1388’an 120.888, kese 
û tewahiya herêmê de, Kurd 
bi zaravê Soranî 
dipejwin.Kurdên herêmê 
hemû bawermendê ola 
îslamê ne. 

Şaristana Banê li Çar 
herêmên Navendî, 

Nemeşîr,Armirde û Bûîn 
pêk tê, û Şaristan xwediyê 
çar bajarê: Bane, Armirde, 
Kanî Sûr û Bûîn e. 

Ew Şaristan ji aliyê bakûr 
ve, li gel bajarên Bûkan û 
Serdeşt ê, û li rojava û başûr 
li gel başûrê Kurdistanê û li 
rojhilat li gel Şaristana 
Seqizê hevsînor e. 

Çiyayên herêmê piranî 
bilind û bi çiyayên wek: 
Gakir, Sûrkêw, Kûtê Reş 
hatine dorpêç kirin. Li wan 
çiyayan darên wek Mazî, 
berû, Zalzalek, Hirmî, 
Badam û Gîz û gelek tiştên 
din peyda dibin. 

Li Şaristana Bane çend çem 
û rûbarên wek: Çûman, 
Şiwê, çemê Banê, Nimşîr û 
...hwd diherikin, ku hin ji 
wan têne nav başûrê 
Kurdistanê. Li ava wan çem 
û rûbaran ji bo çandiniyê 
mifah tê sitandin û baxên 
Sêv,Hirmî û Tirî li herêmê 
de hene. Li herêma Banê 
gelek asewarên kevin jî 
hene ku dîroka hin ji wan 
gelek kevn e. Li gundê 
Nemeşîr û li qebristana wî 
gundî de hin nivîs û dîmen li 
ser kêlên qebran hene ku 
dîrokekî gelek kevin hene. 

Herwisa li pişt çiyayê 
Arbaba û gundê Kêwerû û 
gelek cihên din şûnwarên 
kevin yên Kurdan tên dîtin 
ku mixabin seba siyasetên 
gemar yên rejîma îranê li 
derheq dîroka neteweya 
Kurd heya îro rojê çi lêkolîn 
li ser wan cihan nehatine 
kirin ku bê şik parek mezin 
li dîroka gelê me li sîngê 



Li serdemê Sefewîyan de Hakimê Bane 
Mîrza Beg û Bodaq Xanê kurê wî bûne.Piştî 
mirina Şah Tehmasbê Sefewî Silêman beg û 
paştir Bedir Beg bûye hakimê wî bajarî 


xwe da ragirtine. 

Derheq dîroka bajar de bîr û ra zaf 
in. Lê eva ku xûya ye Bane her wek 
bajarên din yên Rojhilata Kurdistanê 
dîrokekî gelek kevin heye û zaf caran 
jî hatiye kavilkirin. Li sala 628'ê de, 
Herakûps, împeratorê Romê piştî 
kavilkirina Şarezûrê li başûrê 
Kurdistana Îroyîn hate bajarê Banê, û 
heft rojan li wir ma û piştre derbazî 
bajarê Hemedanê bû. 

Heta berî îslamê bajarê Banê li dest 
malbatekî Kûrdên Zerdeştî ê bi navê 
Qeqû bûye kû piştî êrişa Ereban bûne 
Mûsilman. Heta pêş Sed sala Sêzdan 
navê bajarê Banê, Berojê bûye.ev 
bajar li Şerê yekem û dûyem yê cîhanî 
bi tewahî hatîye şewitandin. Li ser 
navê Banê piraniya xelkê li ser wê 
baweriyê ne ku wateya wî bajarî ew 
e ku bi wateya bilindahî yan jî serban 
tê. Jiber ku Bane li cem çiyayê Arbaba 


ye, dibe ku ew gotin rast be .Li pirtûka 
bi nav û deng ya Mîr Şerefxanê Bidlîsî 
de hatiye ku: Bane navê bajarekî ye ku 
serokên Hozan li wir dethilat bi dest 
bûn. Ev bajar li du herêm û du Kelan 
pêk tê, ku yek ji wan Kela Bîroz û ya din 
Kela Şiwê ye ku dikeva navbera 
wîlayetên Erdelan, Baban û Mokiryan. 

Li serdemê Sefewîyan de Hakimê Bane 
Mîrza Beg û Bodaq Xanê kurê wî 
bûne.Piştî mirina Şah Tehmasbê Sefewî 
Silêman beg û paştir Bedir Beg bûye 
hakimê wî bajarî. 

Li sala 1019'an de Şah Ebbas ê Sefewî 
ji bo tepeserkirina serhildana Kurdên 
herêma Mokiryan êrîşî ser Kela Banê 
dike û li sala 1021’ê de Kela Eskender 
Begê Banê tê Girtin û nêzîk bi 1000 
kesan li Kurdên serhildayî tên kuştin. 
Piştî têkçûna deshilata Sefewiyan li sala 
1145'ê, Nadir Şahê Efşar ji bo 

derxistina Osmaniyan êrîşî ser 
bajarê Banê dike û wan li bajêr 
derdixe. 

Li sala 1320’î de û piştî vê ku 
îran bi destê hêzên Rûsiyayê tê 
girtin, serdarekî Kurd ê bi navê 
Mihemed Reşîd Xanê Bane dest 
bi xebatekî birûmt ji bo rizgariya 
Kurdan ji destê îran û Rûsiyê 
dike. Navhatî li heyamekî gelek 
kêm de bajarên Bane û Seqiz û 
Serdeştê rizgar dike. 

Lê mixabin seba êrîşa dewleta 
îranê û çend şerên giran, 
Mihemed Reşîd Xan neçar dibe 
herêmê bi cih bihêle û ji bo 
heyamekê li Kurdistana başûr 
akincî dibe. Li sala 1322'an de 
Mihemed Reşîd Xan vedigere 
Banê û bo yekem car radiyoyekê 
gel xwe bo bajêr tîne û li 
herêmên derdora bajarê Banê 
wek herêmekî Otonom ava dike. 

Li sala 1323'an de, navhatî êrîşî 
ser bajarê Merîwanê dike û 
bajêr digre destê xwe. Lê mixabin 
li Banê hin eşîrên Kurd dikevine 
gel dewletê û hêzên Mihemed 
Reşîd Xan piştî haydarkirina 
xelkê herêmê û daxwaz ji wan 
bona valakirina bajar, agir li 
bajar berdidin û bi vî awayî bajar 
bi tewahî tê şevitandin. 


Li Rêbendana sala 1324’an de 
Mihemd Reşîd Xan tevlî 
Komelaya " J-K” li bajarê 
Mihabadê dibe û li 
damezirandina Komarê de rolekî 
berçav dilîze. Her seba xebat û 
tekoşîna wî ji aliyê Pêşewa Qazî 
Mihemed ve, wek Jeniral tê binav 
kirin. Mixabin piştî têkçûna 
Komarê bi neçarî dest ji Komarê 
hildigre. 

Çiyayê Arbaba wek dayîkekî 
dilovan bajarê Bane li hembêza 
xwe ya gerim de cih daye. 
Bêguman hindî zulm û zorî hebe 
xebata gelê Kurd jî dê her 
berdewam be. 



















Çandû huner 


Agirî B 


Destberdan ji xwendinê li Kurdistanê 

gefek mezin e 



Efşar Ceferî 

i pêvajoya pêşveçûna 

D jiyan û kultûra 

neteweyên cîhanê de 
xwendin rolekî bingehîn 

û giring dilîze. Xwendewarî û 
zanebûn faktora serbestî û 
bextewariya gelan e. Gelên ku 
niha di cîhanê de xwedî jiyanek 
bi rûmet û serkevtî û civakek 
aktîv û pêşketî ne, ev yek 
berhemê xwendin û giringîdana 
wan bi navendên zanistî û 
akademîk e. 

Xwendewarî mafek bingehîn ê 
mirovan e û dibe sedema çêbûna 
guhertinên mezin di jiyana mirov 
û gelan de. 

Hezkirin ji xwendin û zanebûnê 
tiştek e ku di nav hundirê hemû 
mirovan de heye û her kes ji 
pêşdeçûn û jiyanek bi rûmet hez 
dike. Weke zarokekê ku li 
dewrana zaroktiyê hez dike 
biaxive û hemû tiştên jiyana 
derdora xwe kifş û nas bike û fêr 
bibe. Lê dema dikeve nav civakê 
û dest bi xwendinê dike, asteng û 
pirsgirêk zarokan ji mafê 
xwendinê bêpar dikin. Li 
Kurdistanê ji ber rewşa siyasî ya 
ku kurd têde dijîn, ev yek pirr 
berçav e. 

Li gor rapora rêxistina 
UNESCO ya ser bi NY ku bi 
boneya Roja Cîhanî ya 
Xwendewariyê ya 2012'an 
(08.11.2012) weşand, 775 milyon 
mirov di cîhanê de nexwendewar 
in ku ji vê rêjeyê 122 milyon 
ciwan in. Herwiha 2 ji 3'ê nifûsa 
ne xwendewarên cîhanê jin û keç 
in. Bi vî awayî 775 milyon mirov 
ji pêşdebirina şiyanên xwe û 
mafê mirovan bêpar hatine kirin. 
Rojhilatê Kurdistanê beşek ji vê 
serhejmariyê pêk tîne. 

Li Kurdistanê di salê de hezaran 
zarok û nûciwan dest ji 
xwendinê berdidin. Sedemên vê 
yekê jî gellek in. Yekem, 

Komara Îslamî ya îranê, 


Kurdistan kiriye herêmek 
milîtarîze ku têde ne ewlehî 
û şer diyardeyek rojane ye. 
Duyem, zimanê dayikê ango 
Kurdî qedexe ye û tu 
zarokek kurd nikare bi 
zimanê Kurdî bixwîne û 
binivîse di navendên 
xwendinê de. 

Sêyem, nebûna îmkan û 
derfetên perwedehiyê yên 
standard û baş e. Li deverên 
kurdan herî kêm dibistan û 
xwendingehên despêkî heta 
paş navendî hene. Ji bo 
çendîn gundan li Kurdistanê, 
tenê dibistan û 
xwendingehek heye ku 
kêmasiyên pirr berçav jî 
hene. 

Çarem, meşandina ferq û 
cudakariyên olî, neteweyî û 
siyasî ne ku li dijî 
xwendekarên kurd ji 
dibistanê heta zanîngehê tên 
pêkanîn. Ciwanên kurd dema 
dikevin zanîngehê yan ger di 
îdare û dezgehek dewletê de 
bê damezrandin, divê 
raporeke tayebt a ewlekariyê 
li ser wî û malbata wî bê 
komkirin ku gelo ew 
welatparêz û neteweyî ye an 
na! heta derfeta kar jê re 
bidin. 

Pêncem nebûna hêviya kar 
û jiyanek normal ji bo 
qonaxa piştî xwendinê ye, 
niha dehan hezar xwendewar 
li Kurdistanê hene ku 
zanîngeh jî qedandine, lê 
bêkar in. Sedema din jî 
pirsgirêkên aborî yên 
malbatan in ku dibe sedem 
zarok dest ji domandina 
xwendinê berdin û bibin 


alîkar bo debara dijwar ya 
jiyanê. 

Helbet kesên ku li Kurdistanê 
di dezgeh û îdareyên dewletî de 
tên damezrandin, herdem di bin 
çavdêriyek xurt a ewlekariyê de 
ne. Bi hêcetên curbicur û bi 
taybet welatparêzî û 
rexnegirbûna wan, ji kar tên 
derxistin û gefa bêparkirin ji kar 
herdem li ser wan heye. 

Xwendin li Kurdistanê viyan û 
xwesteke mezin a keç û xortên 
kurd e û selimandine jî ku karîn 
û şiyanên pirr bêhempa jî di 
fêrbûn û xwendinê de hene. Lê 
pirsgirêk û astengên ser rêya 
xwendinê li Kurdistanê, 
dilsariyek mezin ji bo 
xwendekarên kurd pêk aniye ku 
her diçe rêjeya kesên ku dest ji 
xwendinê ber didin, zêdetir dibe. 
Ev yek gefek mezin e li ser 
civaka Kurdistanê ku 
berpirsyariya vê yekê rayedarên 
Komara Îslamî ya îranê ne. 

Xuya ye ku dewleta îranê ku 
dijminê kurda ye, naxwaze keç û 
xortên zane û hişyar ên kurd 
zêde bibin û li maf û azadiyên 
xwe xwedî derkevin da ku 
pirsgirêk û kêmasiyên civaka 
xwe bixin berbas. Ev rewş li 
deverên ser sînor ên Kurdistanê 
gellek berçav e û xwendewarîji 
ber sedemên jor kêm e. Pêşeroja 
Kurdistanek azad û avedan 
pêdivî bi nifşek zane û 
xwendewar heye, loma her kes û 
malbatek divê ji bo domkirina 
xwendina keç û xortên xwe rolê 
xwe yê civakî û neteweyî bilîze. 

Kaniya helbestan 

N: kamran simo Hedil 


Bilbilên lal 

Birçiyên bawerî têr 
zanîna zimanê 
ku watayê li peyvan dike 
têra xwestina dil nake 
nikare hesreta min bi lêv bike 
çav 

li girtina xewna hê nehatiyê 
dîtin digerin 
dest pî û hiş 
hatina rojê silav dikin 
dîwarê zengara bêdengiya 
zenggirtî 
dê bitelişe 
awir kûr kûr 
biqasî awir negihinê dûr 
dinêrin 

kulîlkên biharê 
di tîrêjên aso de jan û êşê 
dikişînin 
baskên hêviyê 

di bîbikên çavan de diçîrisînin 
siya di tariya sar de 
gav bi gav dûr dikeve 
û 

bê gunahiya asîmanê şîn 
di çavên min de zîl dide 
























Agirl 


Duheftînameyek siyasî, civakî, çandî û hunerî ye 
Ku Partiya Demokrat a Kurdistana îranê diweşîne 

www.kurdistanmedia.com/kurdi 

Navenda bingehîn ya xebata Agirî li Kurdistanê ye. 
Navnîşana derveyî welat: 

AFKB.P. 102- 75623 ParisCEDEX 13 -FRANCE 
E - Mail: agiri2003@hotmail.com 
agiri2003@gmail.com, rojnamaagiri@gmail.com 



Pêşmergên PDKÎ li bere berê 26'ê Sermawezê hêviyên di dilê 

xwe de bi Agirî re parve kirin 



Dijwariyên xebatê gelek caran ez neçar 
dikirim ku dev ji pêşmergatiyê berdim, 
lê hezkirina xelkê ji pêşmerge, ez 
poşman dikirim. 



Xalîd Mehmûdî: 


Şehîdkirina wan rêberan bi qasekê 
bandor xistibû ser hêza pêşmerge ku tu 
hêvî di dilê wan de nemabûn, lê biryar 
domandina xebatê bû. 



Mam Ehmed: 

Dr. Qasimlo hertim digot, hewil bidin 
ku ji riya hişyarkirina xelkê ve, 
pirsgirêkên eşîretî li herêmên 
Kurdistanê de kêm û çareser bikin. 


Mihemed Dilsoz! 



Dema ku Radyoya Dengê Kurdistana 
îranê daxistin, ez ji nerihetî û 
bêdesthilatiyê de gelek giriyam. 



Mam Quwet: 


Min jî her weke bav û birayê xwe 
tewahiya temenê xwe di pêxema 
rizgariya netewa xwe de derbaz kir, û 
pir keyfxweş im û şanaziyê bi vê rêbazê 
dikim. 


Eli Xefûrî: 



Min tu daxwaz û çavnihêrî ji partiya 
xwe nînin û hekî pêdivî be, ezê taqane 
kurê xwe jî gorî vê rêbazê bikim. 









































